Nu er den her. Pin-up kalenderen til ungarske bogorme. Og Hjørring Bibliotek er med. Det er et ungarsk forlag, der laver 2012 kalenderen med moderne biblioteker. Hjørrings Bibliotek er kommet i selskab, med blandt andre San Diego og Tokyo. - Det er en god oplevelse. Jeg synes det er flot de har fundet os, siger bibliotekar, Per D. Larsen, som har taget fotoet som er kommet med i kalenderen. - Jeg synes det er lækker, det der med , at man i Ungarn har opdaget Hjørring bibliotek, siger Bibliotekschef Benthe Hansen. Det er ikke første gang, at Hjørring bibliotek gør sig bemærket. I 2008 var der et tv hold fra Singapore på besøg og en arkitekt har i Politiken, beskrevet det som en af verdens fem bedste.
Hjørring bibliotek er på vej til at blive verdenberømt i Ungarn. I en kalender bliver det udstillet som et af verdens tolv mest moderne biblioteker. Både ansatte og brugere er stolte.